จิสด้าจับมืออียูใช้ดาวเทียมเพื่ออาเซียน เพิ่มคุณภาพชีวิตประชาชน
เผยไทยมีศักยภาพด้านเทคโนโลยีอวกาศ,ดร.อานนท์ สนิทวงศ์ ผอ.สำนักงานพัฒนาเทคโนโลยีอวกาศและภูมิสารสนเทศหรือจิสด้า เปิด เผยว่า จิสด้าร่วมกับคณะกรรมาธิการยุโรป : European Commission และสำนักเลขาธิการอาเซียน : ASEAN Secretariat จัดประชุมเชิงปฏิบัติการ ASEAN Multi-Country Workshop on Space Application เพื่อเผยแพร่โครงการ Copernicus ซึ่งเป็นโปรแกรมในการประยุกต์ใช้เทคโนโลยีอวกาศเพื่อการบริหารจัดการเชิงพื้นที่และใช้ประโยชน์ในการจัดการทรัพยากรและการใช้กาลิเลโอ (Galileo) ซึ่งเป็นระบบดาวเทียมนำทางของสหภาพยุโรป เพื่อการใช้ประโยชน์ในภูมิภาคอาเซียน รวมถึงเปิดโอกาสในการสร้างความร่วมมือระหว่างหน่วยงาน งานนี้ถือเป็นความร่วมมือด้านอวกาศระหว่างอียูและอาเซียน เป็นครั้งแรกในรอบหลายปี ซึ่งจากการที่ประเทศไทยมีศักยภาพเทคโนโลยีอวกาศ ทั้งด้านการเป็นศูนย์ในการพัฒนาบุคลากรด้านอวกาศให้กับอาเซียนและการมีโครงสร้างพื้นฐานที่รองรับการพัฒนาเทคโนโลยีอวกาศ อียูจึงได้ร่วมกับจิสด้า เพื่อเป็นการดึงศักยภาพการใช้ประโยชน์จากเทคโนโลยีอวกาศของอียูมาใช้ในกลุ่มประเทศอาเซียน ทั้งนี้ สหภาพยุโรปให้ความสำคัญกับการใช้เทคโนโลยีอวกาศเพื่อสร้างเศรษฐกิจ ความปลอดภัยในชีวิตและทรัพย์สิน ตลอดจนการพัฒนาองค์ความรู้ใหม่สำหรับอนาคตและประเทศไทยอยู่ในฐานะที่จะเป็นศูนย์กลางในการสร้างความร่วมมือก็จะได้ประโยชน์ที่จะตามมาในอนาคต,ผอ.จิสด้า กล่าวต่อว่า สำหรับ Copernicus เป็นโปรแกรมที่มุ่งพัฒนาการให้บริการข้อมูลจากดาวเทียมสำรวจทรัพยากรและการวิเคราะห์ข้อมูลเชิงพื้นที่ เพื่อช่วยเพิ่มคุณภาพชีวิตให้กับประชาชน ส่วนกาลิเลโอ เป็นระบบดาวเทียมนำทาง ทั้ง 2 โปรแกรมแพร่หลายมากในสหภาพยุโรป แต่สำหรับในอาเซียนยังมีการใช้ประโยชน์น้อยมาก ความร่วมมือครั้งนี้ถือเป็นการเปิดประตูให้กับประเทศต่างๆในอาเซียน.
ดร.อานนท์ สนิทวงศ์ ผอ.สำนักงานพัฒนาเทคโนโลยีอวกาศและภูมิสารสนเทศหรือจิสด้า เปิด เผยว่า จิสด้าร่วมกับคณะกรรมาธิการยุโรป : European Commission และสำนักเลขาธิการอาเซียน : ASEAN Secretariat 
อานนท์ สนิทวงศ์,จิสด้า,ดาวเทียม,Copernicus,เพิ่มคุณภาพชีวิต,การศึกษา